《送蒋宗儒良医归老》
明代·李东阳

流云递晴阴，飞雨忽而过。黄尘暗西郊，河水不满柁。

言从北畿返，遥忆东山卧。未清炎暑怀，且免泥涂涴。

两枰万事毕，一酌千愁破。平生医国心，少壮惊老大。

荣名方得谢，馀宠犹在荷。欲问沧浪歌，歌成几人和。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。